**Үкіметтік емес ұйымдарға арналған мемлекеттік гранттардың 2025 жылға арналған басым бағыттарының тізбесі**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Заңның**  **5-бабының**  **1-тармағына сәйкес мемлекеттік грант саласы** | **Мемлекеттік гранттың басым бағыты** | **Мәселенің қысқаша сипаттамасы** | **Қаржыландыру көлемі (мың теңге)** | **Грант түрі** | **Нысаналы индикатор** | **Материалдық-техникалық базаға қойылатын талаптар**  **(ұзақ мерзімді гранттарды іске асыру кезінде ғана белгіленеді)** |
|  | Отбасылық-демографиялық және гендерлік мәселелерді шешуге жәрдемдесу | "Отбасылық құндылықтар - ұлттық тәрбие негізі" | Қазіргі қоғамда отбасылық құндылықтарды әлсірететін бірқатар мәселелерге тап болып отыр: ажырасулар санының көбеюі, отбасылық өмір сүру дағдыларының жеткіліксіздігі, жаһандану әсерінен дәстүрлі құндылықтардың маңызының төмендеуі, ұрпақтар арасындағы алшақтық, сондай-ақ отбасылық тәрбие туралы қолжетімді және сапалы контенттің жетіспеушілігі. | 11 000 тг.  (11 млн тг) | 1 қысқа мерзімді грант | **Нысаналы индикаторлар:**   1. Отбасын құруға ниетті жастар арасында ұлттық құндылықтарды насихаттау және отбасы институтын дамыту бойынша жұмыс ұйымдастыру. Ақпараттық қамту – кемінде 30 мың адам (тікелей қамту – кемінде 500 отбасы өкілдері). 2. Қатысушылардың қанағаттану деңгейі (сауалнама арқылы бағалау) – кемінде 70%.   **Күтілетін нәтижелер:**   1. Отбасылық тәрбиенің маңыздылығы, жас отбасылардағы қарым-қатынасты нығайту, бала тәрбиесі, отбасы бюджетін басқару және дағдарыстық жағдайлардан шығу тақырыптарында психологтар, жас отбасылар және азаматтық институттар өкілдерінің қатысуымен кемінде 4 кездесу (TEDx форматында) өткізу; 2. Қаланың жас отбасылары арасында отбасылық құндылықтарды насихаттау мақсатында кемінде 3 интеллектуалдық квиз-ойын өткізу; 3. Қоғам қайраткері, психолог және басқа да мамандардың қатысуымен «Отбасы – махаббат, құрмет және ынтымақтастық ұясы» тақырыбында подкаст жазу. Подкаст ата-аналық жауапкершілік, ұрпақтар сабақтастығы және ұлттық тәрбиеге негізделген отбасы институтының рөлі мәселелеріне арналады. Қамтуы – кемінде 20 мың қаралым; 4. Отбасындағы күрделі жағдайларды шешу жолдарына арналған бейнеролик түсіру. Бейнеролик YouTube арнасында және басқа әлеуметтік желілерде жарияланып, кемінде 10 мың қаралым жинау; 5. Жаңаөзен қаласының орта арнайы және жалпы білім беретін мектептері оқушыларының ата-аналарына арналған «Еңбек және ата-ананың жеке үлгісі – адамгершілік тәрбиесінің құралы» тақырыбында психологтардың қатысуымен ашық пікірталас алаңын ұйымдастыру; 6. Дәстүрлерді насихаттайтын кемінде 4 мәдени іс-шара және «Ұлттық тәрбие – ұрпаққа үлгі» атты кемінде 1 отбасылық спартакиада ұйымдастыру. Қамтылуы – кемінде 200 қатысушы; 7. Әлеуметтік желілер мен БАҚ арқылы өткізілген іс-шаралар туралы кемінде 30 мың қаралымға дейін ақпарат тарату. |  |
|  | Білім беру, ғылым, ақпарат, дене шынықтыру және спорт саласындағы мақсаттарға қол жеткізу | Мемлекеттік рәміздерді насихаттау және олардың маңыздылығын түсіндіру | Мемлекеттік рәміздерді насихаттау азаматтардың төмен қызығушылығы, шектеулі қамту, ресурстардың жетіспеушілігі және іс-шараларды келісу қажеттілігі сияқты мәселелерге тап болуда, бұл олардың тиімділігін төмендетуі мүмкін. | 11 000 тг.  (11 млн тг) | 1 қысқа мерзімді грант | **Нысаналы индикаторлар:**   1. Жаңаөзен қаласының кемінде 1 000 тұрғынын ақпараттық-ағартушылық іс-шаралар арқылы тікелей қамту. 2. Ақпараттық қамту – кемінде 30 мың адам.   **Күтілетін нәтижелер:**   1. Жаңаөзен қаласының мемлекеттік мекемелері мен квазимемлекеттік кәсіпорындарының қатысуымен мектептерде, колледждерде, өндірістік кәсіпорындарда және басқа да ұйымдарда «Менің рәміздерім – менің мақтанышым» тақырыбында интерактивті іс-шаралар өткізу; 2. Мемлекеттік рәміздерді құрметтеуге арналған 4 флешмоб пен 4 челлендж ұйымдастыру, олар келесі күндерге орайластырылған: • 4 маусым – Мемлекеттік рәміздер күні; • 12 тамыз – Халықаралық жастар күні; • Қазақстан Республикасы Конституциясының 30 жылдығы; • Республика күні. Қамту – кемінде 1000 қатысушы, оның ішінде кемінде 500 жас адам; 3. Мемлекеттік және квазимемлекеттік мекемелерде, сондай-ақ қоғамдық орындарда мемлекеттік рәміздерді дұрыс пайдалану туралы 2 тренинг өткізу. Арнайы «Мемлекеттік рәміздер апталығын» ұйымдастыру; 4. Мемлекеттік рәміздердің тарихы мен маңызын түсіндіретін кемінде 2000 дана брошюра дайындау және тарату; 5. «Қазақстанның мемлекеттік рәміздері: тарихы мен құндылықтары» тақырыбында кемінде 5 қысқа бейнеролик әзірлеп, әлеуметтік желілерде жариялау; 6. Мемлекеттік рәміздер туралы білімді тексеруге арналған 2 онлайн-викторина (әрқайсысы 10 сұрақтан аспайды) өткізу. Викторинаға кемінде 100 адам қатысуы тиіс (сұрақтар тізімі алдын ала тапсырыс берушімен келісіліп дайындалады); 7. Балалар мен жастар арасында «Менің елімнің мемлекеттік рәміздері» тақырыбында сурет немесе эссе байқауын өткізу; 8. Әлеуметтік желілер мен БАҚ арқылы өткізілген іс-шаралар туралы кемінде 30 мың қаралымға дейін ақпарат тарату. |  |